***КРИТЕРИЈУМИ И ЕЛЕМЕНТИ ОЦЕЊИВАЊА У НАСТАВИ БИОЛОГИЈЕ***

Критеријуми оцењивања сачињени су у складу са циљевима и исходима прописаних Планом и програмом наставе и учења предмета, Општим стандардима постигнућа за крај општег средњег образовања и васпитања и уз поштовање Правилника о оцењивању ученика у средњем образовању и васпитању.

Оцењивање се обавља уз уважавање ученикових способности, степена спретности и умешности.

ИОП 3 Ученик са изузетним способностима, који стиче образовање и васпитање на прилагођен и обогаћен начин применом индивидуалног образовног плана, оцењује се на основу остварености циљева из индивидуалног образовног плана и прописаних стандарда постигнућа, као и на основу ангажовања.

ИОП 1 и ИОП 2 Ученик који има тешкоће у учењу услед социјалне ускраћености, сметњи у развоју, инвалидитета и других разлога и коме је потребна додатна подршка у образовању и васпитању, оцењује се на основу остварености циљева и стандарда постигнућа према плану индивидуализације или у току савладавања индивидуалног образовног плана.

Постигнућа ученика у оквиру предмета биологије се вреднују:

* сумативно - кроз писмене и усмене провере и
* формативно - праћењем активности ученика на сваком часу

Постигнућа ученика се вреднују и кроз:

- излагање и представљање (резултати истраживања, извештаји, учешће у дебати и дискусији, практични радови, учешће на такмичењима и смотрама и др.);

- продукте рада (модели, макете, постери, графички радови, цртежи, домаћи задаци, презентације и др.);

- учешће и ангажовање у различитим облицима групног рада и на пројектима, укључујући и интердисциплинарне пројекте;

- учешће у активностима самовредновања и вршњачког вредновања;

Писмене провере знања, осим петнаестоминутних провера, се најављују ученицима и одржавају према унапред утврђеном распореду.

Број контролних вежби у току школске године зависи од недељног фонда часова наставног предмета.

Петнаестоминутне провере знања не морају бити унапред најављене. Резултате петнаестоминутне провере наставник уписује у педагошку свеску, а за извођење оцене су неопходне најмање три такве провере (изводи се утврђивањем аритметичке средине оцена). Усмено оцењивање се обавља путем непосредног одговарања, уз поштовање критеријума за оцењивање или кроз прикупљање више одговора на комплекснија питања или задатке или путем реферата и пројекта, уколико за дати разред и дату школску годину

буду планирани.

Писмено испитивање се обавља путем контролних задатака и тестова. Писмене провере знања у трајању од 45 минута се најављују, а 15 – то минутне провере знања се не морају најављивати. Током наставне године, ученичка знања ће се из наставног предмета на овај начин проверавати по утврђеном распореду за сваку школску годину, уз обавештавање ученика и истицање на сајту школе.

Иницијални тест се обавља на почетку школске године, у првој или другој недељи. Наставник процењује претходна постигнућа ученика у оквиру одређене области, модула или теме, која су од значаја за предмет.

Резултат иницијалног процењивања не оцењује се и служи за планирање рада наставника и даље праћење напредовања ученика.

За контролне задатке бројчана оцена ученичких знања доноси се на основу скале изражене у процентима, у складу са препорукама за оцењивање:

|  |  |
| --- | --- |
| **постигнуће на петнаестоминутном тесту** | **оцена** |
| 100 % - 90 % | 5 |
| 89 % - 80 % | 4 |
| 79 % - 70 % | 3 |
| 69 % - 60 % | 2 |
| 59 % - 0 % | 1 |
| **постигнуће на контролном задатку** | **оцена** |
| 100 % - 85 % | 5 |
| 84 % - 70 % | 4 |
| 69 % - 55 % | 3 |
| 54 % - 40 % | 2 |
| 39 % - 0 % | 1 |

Уколико ученик стиче образовање и васпитање по ИОП-у 1, оцењује се на основу ангажовања и степена остварености исхода, уз прилагођавање начина и поступка оцењивања.

Уколико ученик стиче образовање и васпитање по ИОП-у 2, оцењује се на основу ангажовања и степена оставрености прилагођених циљева и исхода, који су дефинисани у персонализованом плану наставе и учења, уз прилагођавање начина и поступка оцењивања.

Закључна оцена утврђује се на крају првог и другог полугодишта, на основу свих појединачних оцена које су унете у дневник од почетка школске године.

Закључна оцена не може да буде већа од највеће појединачне оцене уписане у дневник, добијене било којом техником провере знања.

Закључна оцена на полугодишту не узима се у обзир приликом утврђивања аритметичке средине на крају другог полугодишта.

Опис потребних знања, вештина и ставова за добијање оцене из биологије:

**1)** **одличан (5)** добија ученик који остварује веома значајан напредак у савладавању програма предмета и у потпуности самостално испуњавања захтеве који су утврђени на основном и средњем нивоу, као и већину захтева са напредног нивоа посебних стандарда постигнућа, односно захтева који су одређени индивидуалним образовним планом и прилагођеним стандардима постигнућа, уз веома висок степен ангажовања

а) примењује знања, укључујући и методолошка, у сложеним и непознатим ситуацијама; самостално и на креативан начин објашњава и критички разматра

сложене садржинске целине и информације; процењује вредност теорија, идеја и ставова;

б) бира, повезује и вреднује различите врсте и изворе података;

в) формулише претпоставке, проверава их и аргументује решења, ставове и одлуке;

г) решава проблеме који имају и више решења, вреднује и образлаже решења и примењене поступке;

д) изражава се на различите начине (усмено, писано, графички, практично и др.), укључујући и коришћење информационих технологија и прилагођава комуникацију и начин презентације различитим контекстима;

ђ) влада моторичким вештинама које захтевају сложеније склопове покрета, брзину и висок степен координације; влада моторичким вештинама тако што комбинује, реорганизује склопове покрета и прилагођава их специфичним захтевима и ситуацијама тако да дела ефикасно;

е) самостално извршава сложене радне задатке поштујући стандардизовану процедуру, захтеве безбедности и очувања околине, показује иницијативу и прилагођава извођење, начин рада и средства новим ситуацијама;

ж) доприноси групном раду продукцијом идеја, иницира и организује поделу улога и задатака; уважава мишљења других чланова групе и помаже им у реализацији њихових задатака, посебно у ситуацији „застоја” у групном раду; фокусиран је на заједнички циљ групног рада и преузима одговорност за реализацију продуката у задатом временском оквиру;

з) утврђује приоритете и ризике и на основу тога планира и организује краткорочне и дугорочне активности и одређује потребно време и ресурсе;

и) континуирано показује заинтересованост и одговорност према сопственом процесу учења, уважава препоруке за напредовање и реализује их.

1. **врло добар (4***)* добија ученик који остварује значајан напредак у савладавању програма предмета и у потпуности, самостално, испуњавања захтеве који су утврђени на основном и средњем нивоу, као и део захтева са напредног нивоа посебних стандарда постигнућа уз мању помоћ наставника, односно захтева који су одређени индивидуалним образовним планом и прилагођеним стандардима постигнућа, уз висок степен ангажовања.

а) логички организује и самостално тумачи сложене садржинске целине и информације;

б) повезује садржаје и концепте из различитих области са ситуацијама из живота;

в) пореди и разврстава различите врсте података према више критеријума истовремено;

г) заузима ставове на основу сопствених тумачења и аргумената;

д) уме да анализира проблем, изврши избор одговарајуће процедуре и поступака у решавању нових проблемских ситауција;

ђ) изражава се на различите начине (усмено, писано, графички, практично, и др.), укључујући и коришћење информационих технологија и прилагођава комуникацију задатим контекстима;

е) влада моторичким вештинама које захтевају сложеније склопове покрета, брзину и висок степен координације;

ж) самостално извршава сложене радне задатке према стандардизованој процедури, бира прибор и алате у складу са задатком и захтевима безбедности и очувања здравља и околине;

з) планира динамику рада, организује активности у групи, реализује сопствене задатке имајући на уму планиране заједничке продукте групног рада;

и) планира и организује краткорочне и дугорочне активности, утврђује приоритете и одређује потребно време и ресурсе;

ј) континуирано показује заинтересованост за сопствени процес учења, уважава препоруке за напредовање и углавном их реализује.

1. **добар (3)** добија ученик који остварује напредак у савладавању програма предмета и у потпуности, самостално испуњавања захтеве који су утврђени на основном и већи део на средњем нивоу посебних стандарда постигнућа, односно захтева који су одређени индивидуалним образовним планом и прилагођеним стандардима постигнућа, уз ангажовање ученика.

а) разуме и самостално објашњава основне појмове и везе између њих;

б) разврстава различите врсте података у основне категорије према задатом критеријуму;

в) уме да формулише своје ставове, процене и одлуке и објасни начин како је дошао до њих;

г) бира и примењује одговарајуће поступке и процедуре у решавању проблемских ситуација у познатом контексту;

д) уме јасно да искаже одређени садржај у складу са захтевом и на одговарајући начин (усмено, писмено, графички, практично, ликовно и др.), укључујући коришћење

информационих технологија;

ђ) изводи основне моторичке вештинама угледајући се на модел (уз демонстрацију);

е) самостално извршава рутинске радне задатке према стандардизованој процедури, користећи прибор и алате у складу са захтевима безбедности и очувања здравља и околине;

ж) извршава додељене задатке у складу с циљевима, очекиваним продуктима и планираном динамиком рада у групи; уважава чланове тима и различитост идеја;

з) планира и организује краткорочне активности и одређује потребно време и ресурсе;

и) показује заинтересованост за сопствени процес учења, уважава препоруке за напредовање и делимично их реализује.

ј) планира и организује краткорочне активности на основу задатих услова и ресурса;

к) повремено показује заинтересованост за сопствени процес учења, а препоруке за напредовање реализује уз стално праћење.

1. **довољан (2)** оцену ученик који остварује минималан напредак у савладавању програма предмета и испуњавања уз помоћ наставника захтеве који су утврђени у већем делу основног нивоа постигнућа, односно захтеве који су одређени индивидуалним образовним планом и прилагођеним стандардима постигнућа и ангажовање ученика.

а) познаје и разуме кључне појмове и информације и повезује их на основу задатог критеријума;

б) усвојио је одговарајућу терминологију;

в) закључује директно на основу поређења и аналогије са конкретним примером;

г) способан је да се определи и искаже став;

д) примењује одговарајуће поступке и процедуре у решавању једноставних проблемских ситуација у познатом контексту;

ђ) уме јасно да искаже појединости у оквиру одређеног садржаја, држећи се основног захтева и на одговарајући начин (усмено, писмено, графички, практично и др.), укључујући и коришћење информационих технологија;

е) влада основним моторичким вештинама и реализује их уз подршку;

ж) уз инструкције извршава рутинске радне задатке према стандардизованој процедури, користећи прибор и алате у складу са захтевима безбедности и очувања здравља и околине;

з) извршава додељене задатке искључиво на захтев и уз подршку осталих чланова групе; уважава чланове тима и различитост идеја;

и) планира и организује краткорочне активности на основу задатих услова и ресурса;

ј) повремено показује заинтересованост за сопствени процес учења, а препоруке за напредовање реализује уз стално праћење.

1. **недовољан (1)** добија ученик који не остварује минималан напредак у савладавању програма предмета и ни уз помоћ наставника не испуњавања захтеве који су утврђени на основном нивоу постигнућа.

Катарина Гаврић